
[bookmark: Sujet][bookmark: References]Az Európai Parlament határozata az (EU) 2025/530 felhatalmazáson alapuló bizottsági rendeletnek az alkalmazásának kezdőnapja tekintetében történő módosításáról szóló, 2025. június 12-i felhatalmazáson alapuló bizottsági rendelettel szembeni kifogás mellőzésére (C(2025)03819 – 2025/2766(DEA))
[bookmark: TextBodyBegin]Az Európai Parlament,
–	tekintettel a felhatalmazáson alapuló bizottsági rendeletre (C(2025)03819),
–	tekintettel a Bizottság 2025. június 6-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
–	tekintettel a Nemzetközi Kereskedelmi Bizottság által a Bizottsági Elnökök Értekezletének elnökéhez intézett, 2025. június 25-i levélre,
–	tekintettel az Európai Unió működéséről szóló szerződés 290. cikkére,
–	tekintettel az Európai Közösségbe irányuló faanyag-behozatal FLEGT engedélyezési rendszerének létrehozásáról szóló, 2005. december 20-i 2173/2005/EK tanácsi rendeletre[footnoteRef:1] és különösen annak 10. cikke (1) és (3) bekezdésére, valamint 11. cikke (5) bekezdésére, [1:  	HL L 347., 2005.12.30., 1. o., ELI: http://data.europa.eu/eli/reg/2005/2173/oj.] 

–	tekintettel az (EU) 2025/530 felhatalmazáson alapuló bizottsági rendeletre[footnoteRef:2], [2:  	A Bizottság (EU) 2025/530 felhatalmazáson alapuló rendelete (2024. október 30.) a 2173/2005/EK tanácsi rendelet I. és III. mellékletének az Európai Unióba irányuló faanyag-behozatal FLEGT (erdészeti jogszabályok végrehajtása, erdészeti irányítás és erdészeti termékek kereskedelme) engedélyezési rendszere tárgyában a Ghánai Köztársasággal létrejött önkéntes partnerségi megállapodás nyomán történő módosításáról (HL L, 2025/530, 2025.3.20., ELI: http://data.europa.eu/eli/reg_del/2025/530/oj). ] 

–	tekintettel eljárási szabályzata 114. cikkének (6) bekezdésére,
–	tekintettel a Nemzetközi Kereskedelmi Bizottság határozatra irányuló ajánlására,
–	tekintettel arra, hogy eljárási szabályzata 114. cikke (6) bekezdésének harmadik és negyedik francia bekezdésében megállapított határidőn belül, amely 2025. július 8-án járt le, nem emeltek kifogást,
A.	mivel az (EU) 2025/530 felhatalmazáson alapuló bizottsági rendelet felveszi a Ghánai Köztársaságot és annak Faipar-fejlesztési Hivatalát (Timber Industry Development Division) a 2173/2005/EK rendelet I. mellékletében foglalt jegyzékbe, valamint az említett rendelet III. mellékletében szereplő, a FLEGT (erdészeti jogszabályok végrehajtása, erdészeti irányítás és erdészeti termékek kereskedelme) engedélyezési rendszer hatálya alá tartozó termékek jegyzékébe; mivel a faanyagok Unió és Ghána közötti kereskedelmét az Európai Közösség és a Ghánai Köztársaság között az erdészeti jogszabályok végrehajtásáról, az erdészeti irányításról és a fatermékeknek a közösségbe irányuló kereskedelméről szóló önkéntes partnerségi megállapodás[footnoteRef:3] (a továbbiakban: a megállapodás) szabályozza; mivel az (EU) 2025/530 felhatalmazáson alapuló rendeletet 2025. július 8-tól kell alkalmazni; [3:  	Önkéntes partnerségi megállapodás az Európai Közösség és a Ghánai Köztársaság között az erdészeti jogszabályok végrehajtásáról, az erdészeti irányításról és a fatermékeknek a közösségbe irányuló kereskedelméről (HL L 70., 2010.3.19., 3. o.).] 

B.	mivel a FLEGT-engedélyek kiállításának előkészítése a vártnál hosszabb időt vesz igénybe, és Ghána legkorábban 2025. június 30-án kezdi meg a FLEGT-engedélyek kiállítását; mivel a Ghánából érkező szállítmányok 2–8 hét alatt érkeznek az Unióba, ami azzal a kockázattal jár, hogy a Ghánából 2025. június 30. előtt elindított, de az Unióba 2025. július 8. után érkező szállítmányok nem rendelkeznek FLEGT-engedéllyel, és így nem léphetnek be az Unióba;
C.	mivel fennáll annak jelentős kockázata, hogy a 2025. július 8-tól az Unióba érkező faanyagszállítmányok esetleg nem rendelkeznek FLEGT-engedéllyel, mivel azelőtt indították útnak azokat, mielőtt Ghána megkezdte volna a FLEGT-engedélyek kiállítását; mivel ez kereskedelmi zavarokat okozhat, alááshatja a megállapodás – mint kereskedelmi eljárásokat egyszerűsítő eszköz – hitelességét, és kedvezőtlenül érintheti a gazdasági szereplőket mind Ghánában, mind az Unióban;
D.	mivel az (EU) 2025/530 felhatalmazáson alapuló rendelet alkalmazásának kezdőnapját ki kell igazítani annak érdekében, hogy elegendő idő álljon rendelkezésre ahhoz, hogy a Ghánából 2025. június 30. előtt indított szállítmányok érvényes FLEGT-engedélyre vonatkozó kötelezettség nélkül juthassanak az Unióba;
E.	mivel az (EU) 2025/530 felhatalmazáson alapuló rendeletet ezért ennek megfelelően módosítani kell;
1.	kijelenti, hogy a felhatalmazáson alapuló bizottsági rendelettel szemben nem emel kifogást;
2.	utasítja elnökét, hogy továbbítsa ezt a határozatot a Tanácsnak és a Bizottságnak.

